S-7287/2019

Mál þetta, sem dómtekið var 28. apríl sl, er höfðað með ákæru, útgefinni af lögreglustjóranum á höfuðborgarsvæðinu 10. desember 2019, á hendur S-kk-þgf V-kk-þgf, [...], [...], fyrir eftirtalin umferðar- og fíkniefnalagabrot, með því að hafa:

1. Fimmtudaginn 2. ágúst 2018 ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 600 ng/ml) suður Reykjanesbraut, nálægt Innri- Njarðvík, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Laugardaginn 25. ágúst 2018 ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 74 ng/ml, díazepam 175 ng/ml, kókaín 175 ng/ml og nordíazepam 105 ng/ml) um Skeifuna í Reykjavík, við hús nr. 13, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

3. Mánudaginn 29. september 2018 ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 175 ng/ml, kókaín 155 ng/ml og tetrahýdrókannabínól 0,9 ng/ml) um Sogaveg í Reykjavík, við hús nr. 115, þar sem lögregla hafði afskipti af ákærða og haft í vörslum sínum 1,14 gaf kókaíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987. Krafist er upptöku á 1,14 gaf kókaíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru miðað við þágildandi umferðarlög nr. 50/1987. Umferðarlagabrot ákærða samkvæmt öllum ákærulið umvarða nú við 1. mgr., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019. Að auki varðar umferðarlagabrot samkvæmt 2. ákærulið við 1., sbr. 2. mgr. 48. gr. sömu laga.

Ákærði er fæddur í [...]. Samkvæmt framlögðu sakavottorði, dagsettu 6. desember 2019, á hann nokkurn sakaferil að baki. Ákærði var dæmdur í 60 daga fangelsi, skilorðsbundið til tveggja ára, með dómi 7. september 2010, meðal annars fyrir akstur undir áhrifum ávana- og fíkniefna. Ákærði gekkst undir sektargreiðslu með lögreglustjórasátt 18. maí 2011 fyrir akstur sviptur ökuréttindum. Ákærði gekkst undir sektargreiðslu á ný þann 15. nóvember 2011 fyrir akstur undir áhrifum ávana- og fíkniefna og akstur án þess að hafa öðlast ökuréttindi. Þann 28. janúar 2013 var ákærði dæmdur fyrir akstur undir áhrifum ávana- og fíkniefna og akstur sviptur ökuréttindum. Ákærða var ekki gerð sérstök refsing fyrir brotið en þótt þess hafiekki verið getið í dómnum þá var um hegningarauka við fyrri dóm að ræða. Þávarákærðidæmdur í 6 mánaða fangelsi með dómi Hæstaréttar þann 24. apríl 2013, meðal annars fyrir akstur undir áhrifum ávana- og fíkniefna og akstur sviptur ökuréttindum, en þar var einnig um að ræða hegningarauka fyrri dóma. Þann 25. september 2013 var ákærði dæmdur í 60 daga fangelsi fyrir akstur undir áhrifum ávana- og fíkniefna og akstur sviptur ökuréttindum. Þann 1. desember 2015 var ákærði dæmdur í 14 mánaða fangelsi, meðal annars fyrir akstur undir áhrifum ávana-og fíkniefna og akstur sviptur ökuréttindum. Loks var ákærði dæmdur í 5 mánaða fangelsi 25. október 2017 fyrir líkamsárás og akstur sviptur ökuréttindum. Að öðru leyti kemur sakaferill ákærða ekki til skoðunar við ákvörðun refsingar nú Við ákvörðun refsingar í máli þessu verður miðað við að ákærði hafi nú gerst sekur um akstur undir áhrifum ávana- og fíkniefna og um akstur sviptur ökurétti, hvoru tveggja í sjötta sinn innan ítrekunartíma í skilningi 71. gr. almennra hegningarlaga nr. 19/1940.

Í máli verjanda kom fram að ákærði hafi búið í [...] undanfarin ár og tekist þar að snúa lífi sínu til betri vegar. Ákærði greindi sjálfur frá því að hann hafi af sjálfsdáðum látið af neyslu fíkniefna og hafi nú verið edrú um nokkurt skeið. Hann sé í fastri vinnu og sé kominn í sambúð með konu sem hann hafi nýverið eignast barn með. Engin gögn hafa þó verið lögð fram af hálfu ákæra sem styðja það að hann hafi snúið lífi sínu við. Ákærða til málsbóta verður litið til þess að hann játaði sök greiðlega fyrir dómi, sbr. 8. tölul. 1. mgr. 70. gr. almennra hegningarlaga. Einnig þykir mega líta til þess að nokkuð er um liðið frá því að brot þau sem ákærði er nú sakfelldur fyrir voru framin auk þess að í máli sækjanda kom fram að ákærði ætti engin ólokin mál í refsivörslukerfinu. Við refsiákvörðunina verður einnig að takamið af því að samkvæmt dómvenju varðar það almennt óskilorðsbundnu fangelsi þegar brotið er þriðja sinni eða oftar gegn ákvæðum 50. og 58. gr. umferðarlaga nr. 77/2019. Þótt sú dómvenja sé ekki algerlega án undantekninga þykir sakaferill ákærða ekki gefa tilefni til að víkja frá þeirri venju og skilorðsbinda refsinguna.

Með hliðsjón af framangreindu, sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 12 mánuði. Með vísan til lagaákvæða í ákæru er áréttuð ævilöng ökuréttarsvipting ákærða og gerð eru upptæk til ríkissjóðs 1,14 gaf kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 188.480 krónur, að meðtöldum virðisaukaskatti, og 473.619 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf V-kk-nf, sæti fangelsi í 12 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 1,14 gaf kókaíni.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 188.480 krónur og 473.619 krónur í annan sakarkostnað.

A-kvk-nf S-kvk-nf